62021CO0627_INF
Tiesas (septītā palāta) 2022. gada 2. maija rīkojums –
Administraţia Judeţeană a Finanţelor Publice Sibiu
un
Direcţia Generală Regională a Finanţelor Publice Braşov
(lieta C‑627/21) (
1
)
Lūgums sniegt prejudiciālu nolēmumu – Tiesas Reglamenta 99. pants – Nodokļu tiesību aktu saskaņošana – Kopēja pievienotās vērtības nodokļa (PVN) sistēma – Direktīva 2006/112/EK – Priekšnodokļa atskaitīšana saistībā ar nekustamā īpašuma iegādi, būvniecību un pārveidošanu – Nodokļa maksātāja reģistrācijas par PVN maksātāju piespiedu atcelšana – Sākotnējā atskaitījuma koriģēšana – No judikatūras skaidri izsecināma atbilde uz prejudiciālo jautājumu
Nodokļu tiesību aktu saskaņošana – Kopēja pievienotās vērtības nodokļa sistēma – Priekšnodokļa atskaitīšana – Sākotnējā atskaitījuma koriģēšana – Ar nodokli apliekamu darījumu neminēšana PVN deklarācijās – Nodokļa maksātāja reģistrācijas par PVN maksātāju piespiedu atcelšana – Valsts tiesiskais regulējums, kurā ir paredzēts pienākums koriģēt sākotnējo atskaitījumu – Neatspēkojama prezumpcija par preču izmantošanu citiem mērķiem, kas nav saimnieciskā darbība – Nepieļaujamība
(Padomes Direktīvas 2006/112 16., 184., 186.–188. un 192. pants)
(skat. 30. punktu un rezolutīvo daļu)
Rezolutīvā daļa
Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 16., 184., 186.- 188. un 192. pants ir jāinterpretē tādējādi, ka tiem ir pretrunā tāds valsts tiesiskais regulējums un prakse, saskaņā ar kuru nodokļa maksātājam, kura reģistrācija par pievienotās vērtības nodokļa (PVN) maksātāju ir tikusi atcelta uz noteiktu laiku, jo tā PVN deklarācijās, kas iesniegtas pēdējos sešos mēnešos, nav norādīti darījumi, par kuriem uzliek nodokli, ir jāveic priekšnodoklī atskaitītā PVN saistībā ar ražošanas līdzekļu iegādi koriģēšana, bet nav atļauts iesniegt pierādījumus par to, ka ir izpildīti materiālistiskie nosacījumi, lai varētu izmantot tiesības uz atskaitīšanu, pamatojoties uz to, ka pastāv neapstrīdama prezumpcija, ka nodokļa maksātājs izmantoja šos līdzekļus citiem mērķiem, kas nav saistīti ar saimniecisko darbību.
(
1
)	OV C 191, 10.5.2022.